
מחוון לקראת ועדות בין מקצועיות לפילוח תמיכות בבתי הספר

במערכת פילוח התמיכות ישנן תמיכות משלושה סוגים:
1. תמיכות מסוג טיפול (שעה מהסל = שעה פרטנית)
2. סיוע מסוג הוראה (שעה מהסל = שעה פרטנית)
3. תמיכות מסוג סייעת (שעה מהסל = 4.3 שעות. בתיכון שעה מהסל= 5.2 שעות)
גובה הסל לפילוח נקבע בוועדת זכאות ואפיון לתלמיד הנמצא זכאי לסל אישי. משך הזכאות הינה ל 3 שנים. בכל שנה יש לקיים עבור התלמיד ועדה לפילוח הסל האישי על מנת לבחון את הרכב המשאבים ואת מידת התאמתם לצרכי התלמיד.

 O המלצות לקראת דיון בצוות הרב מקצועי לפילוח תמיכות לשנת הלימודים העוקבת:
· לקיים ישיבת טרום פילוח תמיכות במסגרת החינוכית בנוכחות:
· מנהל/ת בית הספר ו/או יועצת
· מחנך/כת התלמיד
· רכז/ת שילוב
· מדריך מטעם המתי"א
· צוות טיפולי: מורת שילוב, מטפל רגשי מתחום האומנויות וכד'
מטרת הישיבה חשיבה משותפת כמו גם הסתכלות מערכתית ופרטנית לפי הצרכים של התלמיד על מנת לגבש המלצה לפני ועדת הפילוח בנוכחות הורי התלמיד.
· במעברים בין מסגרות (מעבר למסגרת חדשה, מעבר מגן הילדים לכיתה א', מעבר מבי"ס יסודי לחטיבה ותיכון) חשוב מאוד להזמין נציג/ה מהמסגרת החינוכית הקולטת לדיון בצוות הרב מקצועי בנוכחות ההורים.
· יש  לשים לב כי מענה מסוג מורה למיומנויות חברתיות נמצא בתמיכות מסוג הוראה.
· מענה מסוג ניתוח התנהגות יינתן על פי צורך תפקודי. לטובת הפעלת תכנית התנהגות יש צורך בזמינות הצוות להדרכה שבועית ונוכחות סייעת אישית למימוש התכנית. במידה ולא מאויש משאב סייעת אישית לא ניתן לממש תכנית התנהגותית.
· מענה מסוג טיפול- ניתן לפלח לטיפול רגשי באמצעות אומנויות שעה אחת בלבד לתלמיד. טיפול ל 2 תלמידים זכאים- רק בהמלצת המטפל בביה"ס.
· תקצוב הסל: לאחר שליחת הפילוח לתקצוב לא ניתן לערוך שינוי בין תמיכות מסוג הוראה וטיפול לתמיכות מסוג סייעת.
· תמיכה מסוג הוראה וטיפול ניתנת לחלוקה בין תלמידים הזכאים לסל אישי, אשר מטרת הטיפול שלהם דומה, מאותה שכבת גיל ובהסכמת המטפל.ת..
· חשוב למקד את סוגי המענה לתלמיד על פי המשאבים הקיימים בבית הספר ובמתי"א.
· מדריך השילוב היחידני יעביר קובץ אקסל למילוי המשאבים המבוקשים עבור תלמידי ביה"ס.

